আইপিএল-এ যোগ দেওয়ার সুবর্ণ সুযোগ এসেছিল তাঁর কাছে। ভাল অঙ্কের অর্থ উপার্জন করতে পারতেন। তবে শ্রীলঙ্কার কুশল পেরেরা ডেভিড ওয়ার্নারের বিকল্প হিসেবে সানরাইজার্স হায়দরাবাদে যোগ দিতে মোটেই রাজি হলেন না।
ডেভিড ওয়ার্নার কুখ্যাত ‘স্যান্ডপেপার গেট’ কাণ্ডের পর আইপিএল-এ খেলা থেকেও নিষিদ্ধ হয়েছেন। ওয়ার্নারের পরিবর্তে অধিনায়কের চেয়ারে বসেছেন কেন উইলিয়ামসন। তবে স্মিথ-ওয়ার্নারদের খেলার উপর ভারতীয় বোর্ডে নির্দেশিকা জারি করতেই নড়েচড়ে বসে সানরাইজার্স।

এই বিষয়ে অন্যান্য খবর

স্মিথ-ওয়ার্নারদের শাস্তিতে কপাল খুলল কোহলিদের! ইতিহাসও বদলে যেতে পারে


তড়িঘড়ি উইলিয়ামসনকে নেতা ঘোষণা করার পরেই পরিবর্ত ক্রিকেটার খুঁজতে ব্যস্ত হয়ে পড়ে তাঁরা। হায়দরাবাদ কর্তারা প্রস্তাব দেন কুশল পেরেরাকে। নিদাহাস ট্রফিতে পাওয়ার প্লে ওভারের কুশলের ‘কুশলী’ ব্যাটিং নজর কেড়েছিল অনেকেরই। উপমহাদেশের উইকেটে অভিজ্ঞ কুশলকেই নেওয়ার সিদ্ধান্ত নেয় হায়দরাবাদ। তবে তিনি আইপিএল-এর লোভনীয় প্রস্তাব প্রত্যাখ্যান করে বসেন সটান।
কারণ কী? লঙ্কান ক্রিকেটের প্রশাসক ড্যানিয়েল আলেকজান্ডার নিজেদের সরকারি টুইটার হ্যান্ডল থেকে জানান, ‘‘ওয়ার্নারের পরিবর্ত হিসেবে আইপিএল-এর অফার প্রত্যাখ্যান করেছেন কুশল পেরেরা। ঘরোয়া প্রথম শ্রেণির ক্রিকেট খেলে টেস্ট দলে জায়গা করে নেওয়ার জন্যই এমন সিদ্ধান্ত তাঁর।’’
আইপিএল খেলতেই যেখানে বাকি ক্রিকেটাররা মুখিয়ে থাকেন, সেখানে কুশলের ‘কীর্তি’ নজিরবিহীন তো বটেই।

Sri Lanka's Kusal Janith Perera has reportedly rejected an IPL offer (Warner replacement) to play domestic first-class tournament to work on Test recall. @KusalJPerera #SriLanka #LKA
— Daniel Alexander (@daniel86cricket) March 30, 2018